**ПРЕГЛЕД ОДРЕДАБА ЗАКОНА О ЗАШТИТИ ЛИЦА СА МЕНТАЛНИМ СМЕТЊАМА КОЈЕ СЕ ДОПУЊУЈУ**

**Врсте установа за лечење лица са менталним сметњама**

***Члан 12.***

Здравствене установе за лечење лица са менталним сметњама су психијатријске установе и домови здравља који обављају и делатност лечења лица са менталним сметњама.

У здравственим установама из става 1. овог члана образују се посебне организационе јединице које обављају послове заштите менталног здравља у заједници.

Врсту и ближе услове за образовање организационих јединица и обављање послова заштите менталног здравља у заједници прописује министар надлежан за послове здравља.

ПСИХИЈАТРИЈСКА ЕКСПЛОРАЦИЈА, ОДНОСНО ДИЈАГНОСТИКА ТОКА, ДИЈАГНОСТИКА ПРАЋЕЊА БОЛЕСТИ И ЛЕЧЕЊЕ, ЧИЈЕ СЕ ТРАЈАЊЕ НЕ МОЖЕ УНАПРЕД ПРЕДВИДЕТИ, ДЕЦЕ КОЈА НИСУ КРИВИЧНО ОДГОВОРНА У ВРЕМЕ ИЗВРШЕЊА ПРОТИВПРАВНИХ ДЕЛА КОЈА СУ У ЗАКОНУ ПРЕВИЂЕНА КАО КРИВИЧНА ДЕЛА ЗА КОЈА ЈЕ ПРОПИСАНА КАЗНА ЗАТВОРА ОД НАЈМАЊЕ ДЕСЕТ ГОДИНА, А КОЈА ЗБОГ ИСПОЉЕНИХ МЕНТАЛНИХ СМЕТЊИ ПРЕДСТАВЉАЈУ ОЗБИЉНУ ОПАСНОСТ ЗА ДРУГА ЛИЦА, СПРОВОДИ СЕ У ПОСЕБНОМ ОРГАНИЗАЦИОНОМ ДЕЛУ ПСИХИЈАТРИЈСКЕ УСТАНОВЕ, ЗАТВОРЕНОГ ТИПА И СА ПОСЕБНИМ ОБЕЗБЕЂЕЊЕМ.

НА ПИТАЊА ОБЕЗБЕЂЕЊА, УКЉУЧУЈУЋИ ПРОСТОРИЈЕ ПОД НАДЗОРОМ, ОПРЕМУ, ТЕХНИЧКА И ДРУГА СРЕДСТВА, ЛИЦА КОЈА ОДРЖАВАЈУ РЕД И БЕЗБЕДНОСТ И ДРУГЕ УСЛОВЕ ПОТРЕБНЕ ЗА БЕЗБЕДАН РАД ПОСЕБНОГ ОРГАНИЗАЦИОНОГ ДЕЛА ПСИХИЈАТРИЈСКЕ УСТАНОВЕ ИЗ СТАВА 4. ОВОГ ЧЛАНА, СХОДНО СЕ ПРИМЕЊУЈУ ПРОПИСИ КОЈИМА СУ ОВА ПИТАЊА УРЕЂЕНА ЗА ЗДРАВСТВЕНЕ УСТАНОВЕ У КОЈИМА СЕ СПРОВОДИ МЕРА БЕЗБЕДНОСТИ ОБАВЕЗНОГ ПСИХИЈАТРИЈСКОГ ЛЕЧЕЊА И ЧУВАЊА У ЗДРАВСТВЕНОЈ УСТАНОВИ.

**ЧЛАН 35А**

ИЗУЗЕТНО ОД ЧЛАНА 30. И ЧЛ. 33-35. ОВОГ ЗАКОНА, ОДЛУКА О ЗАДРЖАВАЊУ БЕЗ ПРИСТАНКА ДЕТЕТА У ПСИХИЈАТРИЈСКОЈ УСТАНОВИ ИЗ ЧЛАНА 12. СТАВ 4. ОВОГ ЗАКОНА ДОНОСИ СЕ БЕЗ ОГРАНИЧЕЊА У ПОГЛЕДУ ТРАЈАЊА ЗАДРЖАВАЊА, С ТИМ ШТО ЈЕ СУД ДУЖАН ДА НА СВАКИХ ШЕСТ МЕСЕЦИ ВРШИ ПРОВЕРУ ИСПУЊЕНОСТИ УСЛОВА ЗА ДАЉЕ ЗАДРЖАВАЊЕ И ЛЕЧЕЊЕ.

ИЗУЗЕТНО ОД ЧЛАНА 32. СТАВ 2. ОВОГ ЗАКОНА, ПРЕ ДОНОШЕЊА ОДЛУКЕ ИЗ СТАВА 1. ОВОГ ЧЛАНА, СУД ЈЕ ДУЖАН ДА ПРИБАВИ ПИСМЕНИ НАЛАЗ И МИШЉЕЊЕ ОД КОНЗИЛИЈУМА ПСИХИЈАТРИЈСКЕ УСТАНОВЕ ИЗ ЧЛАНА 12. СТАВ 4. ОВОГ ЗАКОНА ЧИЈИ ЈЕ ОБАВЕЗНИ ЧЛАН СПЕЦИЈАЛИСТА ДЕЧЈЕ ИЛИ АДОЛЕСЦЕНТНЕ ПСИХИЈАТРИЈЕ.

УСТАНОВА ИЗ СТАВА 1. ОВОГ ЧЛАНА ДУЖНА ЈЕ ДА НАЈКАСНИЈЕ 15 ДАНА ПРЕ ИСТЕКА ПЕРИОДА ОД ШЕСТ МЕСЕЦИ ОД ДОНОШЕЊА ОДЛУКЕ ИЗ СТАВА 1. ОВОГ ЧЛАНА, И НАДАЉЕ, НА СВАКИХ ШЕСТ МЕСЕЦИ, ДОСТАВЉА СУДУ ПИСМЕНИ НАЛАЗ И МИШЉЕЊЕ О ПОТРЕБИ ДАЉЕГ ЗАДРЖАВАЊА И ЛЕЧЕЊА ДЕТЕТА ИЗ ЧЛАНА 12. СТАВ 4. ОВОГ ЗАКОНА

**Права и обавезе лица са менталним сметњама смештених у психијатријску установу**

***Члан 38.***

Свако лице са менталним сметњама које је смештено у психијатријску установу, има право да:

1) буде обавештено о разлозима и циљевима смештаја, сврси, природи, последицама, корисности и ризицима спровођења предложеног лечења, као и о идентитету и професионалном статусу здравствених радника и здравствених сарадника који учествују у поступку његовог лечења;

2) у време пријема, а касније на свој изричит захтев, буде упознато са својим правима и обавезама, као и да буде поучено о томе како може да их остварује;

3) активно учествује у планирању и спровођењу свога лечења, опоравка и ресоцијализације;

4) се радно оспособљава према општем или посебном програму за лице са менталним сметњама;

5) добије одговарајућу накнаду за рад у радно-терапијским пословима од којих психијатријска установа у којој се налази на лечењу остварује приходе;

6) подноси приговоре, у складу са законом којим се уређују права пацијената;

7) без надзора и ограничења подноси захтеве, приговоре, жалбе и друге правне лекове надлежним правосудним, државним и другим органима;

8) се саветује насамо са својим законским заступником или пуномоћником;

9) се одмара, дружи са другим лицима, бави рекреативним активностима, у складу са својим могућностима и да прима посете;

10) о свом трошку шаље и прима, уз пуну приватност, без надзора и ограничења, пошту, пакете, новине и да телефонира;

11) прати радио и телевизијске програме;

12) држи код себе предмете за личну употребу;

13) да учествује, по сопственом избору, у верским активностима, у оквиру могућности које има психијатријска установа;

14) да зависно од пола, буде смештено и да спава у одвојеним просторијама.

ИЗУЗЕТНО ОД СТАВА 1. ОВОГ ЧЛАНА, ПРАВА ИЗ СТАВА 1. ТАЧ. 4) И 5) ОВОГ ЧЛАНА НЕМАЈУ ДЕЦА СМЕШТЕНА У УСТАНОВУ ИЗ ЧЛАНА 12. СТАВ 4. ОВОГ ЗАКОНА.

Остваривање права лица са менталним сметњама из става 1. тач. 1), 2), 3), 6) и 7) овог члана, у име овог лица може захтевати и његов законски заступник.

Лице са менталним сметњама је дужно да активно учествује у лечењу, према претходно договореном терапијском програму.

За време лечења и остваривања здравствене заштите, лице са менталним сметњама је дужно да поштује правила о условима боравка и понашања предвиђених општим актима психијатријске установе.

Права из става 1. тач. 9), 10), 11), 12) и 13) овог члана могу се ограничити кад постоји основана сумња да лице са менталним сметњама намерава да прибави оружје или психоактивне контролисане супстанце, да се договара о бежању, да планира извршење кривичног дела, или кад то захтева његово здравствено стање ИЛИ КАД СУ ОГРАНИЧЕЊА НЕОПХОДНА ДА БИ СЕ ЗАШТИТИЛО ЗДРАВЉЕ И БЕЗБЕДНОСТ ДРУГИХ ЛИЦА.

**ЧЛАН 38А**

 ПОСЕТЕ И КОНТАКТИ ДЕТЕТА СМЕШТЕНОГ У ПСИХИЈАТРИЈСКУ УСТАНОВУ ИЗ ЧЛАНА 12. СТАВ 4. ОВОГ ЗАКОНА СА ДРУГИМ ЛИЦИМА, УКЉУЧУЈУЋИ ЧЛАНОВЕ УЖЕ ПОРОДИЦЕ, МОГУ СЕ ПРИВРЕМЕНО ЗАБРАНИТИ У СЛУЧАЈУ ПОСТОЈАЊА ОСНОВАНЕ СУМЊЕ ДА ДЕТЕ НАМЕРАВА ДА ПРИБАВИ ОРУЖЈЕ ИЛИ ПСИХОАКТИВНЕ КОНТРОЛИСАНЕ СУПСТАНЦЕ, ДА СЕ ДОГОВАРА О БЕЖАЊУ, ДА ПЛАНИРА ИЗВРШЕЊЕ КРИВИЧНОГ ДЕЛА, КАО И КАДА ЈЕ ТО НЕОПХОДНО ДА БИ СЕ ЗАШТИТИЛО ЗДРАВЉЕ И БЕЗБЕДНОСТ ДЕТЕТА ИЛИ ДРУГИХ ЛИЦА ИЛИ ТО НАЛАЖУ ДРУГИ НАРОЧИТО ОПРАВДАНИ РАЗЛОЗИ.

ОДЛУКУ О ПРИВРЕМЕНОЈ ЗАБРАНИ ПОСЕТА И КОНТАКАТА ИЗ СТАВА 1. ОВОГ ЧЛАНА ДОНОСИ СУД НА ЧИЈЕМ СЕ ПОДРУЧЈУ НАЛАЗИ СЕДИШТЕ ПСИХИЈАТРИЈСКЕ УСТАНОВЕ У КОЈУ ЈЕ ДЕТЕ СМЕШТЕНО, У РОКУ ОД ТРИ ДАНА ОД ДАНА ПРИЈЕМА ОБАВЕШТЕЊА ОД ПСИХИЈАТРИЈСКЕ УСТАНОВЕ О ПОТРЕБИ ПРИВРЕМЕНЕ ЗАБРАНЕ ПОСЕТА И КОНТАКАТА ИЗ СТАВА 1. ОВОГ ЧЛАНА. ОБАВЕШТЕЊЕ МОРА ДА САДРЖИ ОБРАЗЛОЖЕЊЕ РАЗЛОГА И ПРЕДЛОГ У ПОГЛЕДУ ПЕРИОДА ПРЕИСПИТИВАЊА ОДЛУКЕ О ЗАБРАНИ, ОДНОСНО ТРАЈАЊА ЗАБРАНЕ ПОСЕТА И КОНТАКАТА.

НА ПОСТУПАК ПРЕД СУДОМ ИЗ СТАВА 2. ОВОГ ЧЛАНА СХОДНО СЕ ПРИМЕЊУЈУ ОДРЕДБЕ ЧЛ. 28. И 37. ОВОГ ЗАКОНА